
انتساب 
بر ہتے انسانو نامم کی ہسے کیہ دی قسمم معاشرا جمیان بیلینجیکو € 


شومیان کم کوریکو بچین کوشش کویانوا معاشره قانون اوچے انصافو ای 


قسمم لاگو کوریکو کوششم اسور- 


انسانان حقو بچین عالمی منشور اوچے خیخیقان حقو بچین 
عالمی منشور 


چارکوسل (اقوام متحده) وجودا ISS‏ اچی دنیا ترقی اوچر امنو بچین قانون ساوزیکو سوم 
جوستم قومان/ملکان موژی عملی طورا اتفاق اوچین اتحادو بچین کوشش کوری گیتی شیر 
اگرچم چارکوسل بمونیم پت دنیا مکمل امنو برقرار بہچیکہ کامیاب نو بیتی اسور مگر وا دی بو 
اہم مسائلان مثلاً غریب ملکان سوم صحتو بہتر کوریکو بچین کوشش .تعلیمی ترقیم وا رویان 


زند گیو بہتر ساوزیکم ای اہم کردار ادا کوری اسور- 


چارکوسل دنیا ای بش اداره کی بورو بنیادا گیکو مقصد تان دنیا امن قائم کوریک وا دنیا 
اسیرو بر ای انسانوتین برابریو بنیاده قانونی حق دیک شامل شیر۔ چارکوسلو منظور کاردو ہے 
قانونان موژی "انسانان حقان بچین منظور کاردو قانون وا EAS‏ حقو بچین منظور بیرو 


دستور بو ابم شینی - 


چارکوسلو بمی جو دستوران (چارٹرڈ) کهوارا ترجمم کوریکو مقصد بیم کی روثر تان حقان سار 
خبر بونی- قانونار خبر بیتی امن اوچے قانونو سورا عمل کوریکہ حکومتو سوم مدد گار ساوزبونی- 
معاشره کوسوم دی زیادتی بیکو صورتم تان حقو قانونی چاره جوئیو طورا گانیکو بچین کوشش 
کونی- کیہ ژاغا وا کیہ ملکم روثر تان حقان سار خبار کی نو بونی بتم ژاغا ناانصافی زیاد بوش - 
ناانصافی زیاد کی ہوئے معاشرا مایوسی Ay‏ وا مایوس رو کیہ وت دی معاشرو ترقیہ QU‏ ذمم 


ol‏ صحیح طریقہ ادا کوریکو نو بونی۔ 


بیم بچین دیتی رویان ملکی وا بینالقوامی قانوناری خبردار Sy‏ نہ صرف رویان بچین ضروری 
SL‏ ریاستو وا حکومتو بچین دی اہم شیر کی روثر تان حقان بوش کوری ملکو ترقیم دی تان 
حصم ذمہ داریو ادا کونی- 

اوا آخره فورم فار لینگویج انیشیئیوز(ایف ایل ائی) اوچر مادرئانگ انیشیٹیوز فار ایجوکیشن اینڈ 
ریسرج (مئیر) چهترارو شکریو ادا کومان کی بیتان ممبران زبان اوچے ثقافتوتین ترقی دیکو سوم 
جوستہ جوستم معاشره ہم ابنگی اوچے امنو بچین دی تان حصو کورمو ادا کونیان. 


فرید احمد رضا 


صدر عئیر ارگنائزیشن چهترار 


1998 xis colle انسانی حقوقو‎ 


جنرل اسمبلیو قرارداد 21217 (111)هونکشال مسو جوش تاریخ سال 1948 
تهونکشال مسو جوش تاریخ سال ۰۶1998 چار کوسلو جنرل اسمبلی "انسانی 
حقوقو عالمی منشورو" پاس کوری اغلان اریر (کی بو مکمل تفصیل موژی SY‏ 
دیونو بیتی شیر). بیم تاریخی موقعا یو اینو جنرل اسمبلی تان ممبرانانتین زور پراش 
کی بر ممبر ملک تان تان ملکا my‏ منشورو اغلانو کورونی- بمو نشرواشاعتم حصم 
گانانی -مثلا بمو چهاپ کوری عوامی ژاغم چاکیکوبندوبستو کورانی» وا خاص 
کوری سکول وا علمی ادارین بمو رت طالب علمانتین بمو بارا تفصیلو سورا لو دیونو 
بائے۔ ہیہ سلسلہ کیہ ملکو یا علاقو سوم دی امتیازی سلوک کورونو مو باش - 


آخری متنك مسوده ی اطلاعات چارکوسل نیویارک 


انسانان حقوقو عالمی منشور 

تمپید ؛ 

ہر انسانو ذاتی عزت اوچم حرمت وا انسانانان موژی برابریو سطح ایوال ایوالیو حقان 
تسلیم کوریک دنیا آزادیو اوچر انصاف وا امنو بنیاد شیر کوریکو کی انسانان حقار 
غفلت وا ہے حرمتی اکثر بش وحشیانم کورمان (شکلم) بیتی پروشتم گیتی شینی کی 
ہے وجہین دیتی انسانی ضمیروتین بو تکلیف توراؤ شینی.دنیا عام رویان ارمان 
بہچی گیتی شیر کی ہیا ای بش معاشره وجودا LS‏ کی بتیرا بر ای نفریو تان لوژ 
دیکو تان عقیدو سورا عمل کوریکوتین آزادی بائے وا بوبتونی اوچے نفرتار پاک 
بائے بیغین دیتی بیم ضروری بیتی شیرکی انسانان حقو قانونو سورا عمل کوریکو 
صورتہ محفوظ کورونو Ay‏ ۔ دنیا رویانتین بیم موقعو دیونو مو بائے کی پیت مجبور 
بیتی جبرو اوچر ظلم وا زیادتیو خلافہ روپهی بغاوت کونی. ہے بچین ضروری شیر 
کی قومان موژی یاردوستی اوچر محبتو رشتو زیادونو با » ہیغین دیتی چارکوسلو 
ممبر ملک تان موژی نیشی اصول (چارٹرڈ) ساؤزیئے انسانانان بنیادی حقو c‏ رویان 
عزتو وا قدرو» عورتانان اوچر موشانان موژی برابریو یقینی ساژزیکو تصدیقو 
کوریتانی ۔ سف ایبیتی آزاد وا شئیلی معاشروتین ترقی دیکو بچین مضبوظ ارادو 


ارپنی۔ ہے چارٹرڈو صورتہ اقوام متحدو ممبر ممالک ہیہ وغدو ارینی کی ہیت 


چارکوسلو سوم ای بیتی پورا دنیا اوصولاً وا انسانی حقان اوچے بنیادی اصولا احترامو 
کونی وا کورینی۔ کوریکوکی چارکوسلو ممبر ممالک my‏ وعدو کوری اسونی کی 
بیت چارکوسلو سوم ایبیتی پورا دنیا اوصولاً وا عملا انسانی حقان اوچے بنیادی 
آزادیان زیادار زیاد احترامو کونی وا کوریٹی؛ ہے وغدو تکیمل کوریکو بچین ضروری 
شیر کی بیت سف OU‏ حقان بوش کورانی - 


لہذا 


جنرل اسمبلی 
اعلان کویان کی 
انسانان حقو ہیہ منشور تمام قومان بچین حقان حاصل کوریکو مشترکہ معیار بوئے 
کوریکو کی بر ای نفری وا اداره معاشرو بیم منشورو تان پروشٹہ لاکھی تعلیم اوچے 
تبلیغو ذریعہ ہے حقان اوچے آزادیو بچین رویان موڑا احترام پیدا کورانی» oba‏ قومی 
اوچے بین القوامی کوششان ذریعہ ممبر ملکان اوچے ہتے قومان بچین کی بتیت 
ممبر ملکان مہ تحت اسونیءہمی اصولان سورا عمل کوریکو بچین وختو سوم 


جوستہ ہمیتان ممکن ساؤزیانی۔ چارکوسلو پاس کاردو قانون نکات ہمیت شینی 


انسانی حقوقو تمام نکات موژی شقوار دیتی شینی 


دفعہ 1 

تمام انسانان آزاد وا حقو اوچے عزتو لحاظا برابر پیدا بیتی اسونی» وا بیتانتین عقل 
اوچے ضمیر دیونو بیتی شیر ہیغین دیتی بیت تان موژی ایوال ایوالیو سوم شئیلی 
سلوک ( بهائی چارگی) قائم کوریلیک۔ 

دفعہ 2 

ہر ای نفری ہے حقوقان مستحق کهیوکی چارکوسلو اغلانیہ ذ کرکورونو بیتی شیر 
قومیت» رنگ و نسل» جنس زبان» مذبب .سیاسی تفریق »معاشره خاندانی حیثیت 
یا ملکهو یا علاقو بنیادا کوسوم دی امتیازی سلوک کورونو نو بوش - 

بیغار علاوه کیہ دی سیاسی » علاقائی ء بین القوامی حیٹیتو مطابقم ملکهو یا علاقو 
سوم دی کی کیہ نفری تعلق لا کهویان بسے آزاد علاقم شیرا کم کیہ ملکهو قبضا 
شیر یا سیاسی حیٹیتہ ملکهو سورا کیہ پابندی شینی» ہتے ملکهو شهری بیکو 
حیئیتہ دی کوسوم امتیازی سلوک کورونو نو Ax‏ - 

دفعم 3 

برنفریوتین تان ژانو » ذاتی تحفظو وا آزادیو حق حاصل شیر 

دفعم 4 

دنیا کوس دی غلام ساژزیش حالیکو اجازت نوبوئے وا غلامیو اوچر روش بیزیمیکو 


a‏ قسمم وا کے شکلا دی ممنوغ NB‏ دیونو بیتی شیر. 


دفعہ 5 

دنیاکوس دی جسمانی اذیت ء یا ظالمانم » شوم طریقہ» غیر انسانی یا ذلیل کوری 
سزا دیونو نو ہوئے۔ 

دفعہ 6: 

ہر ایوالیوتین ہیہ حق حاصل شیر کی قانون ہر ژاغہ بتو وجودو(شخصیتو) تسلیم 
و 

دفعہ 7 

قانونو غیچہ بر ای انسان برابر وا بر ایوالیوتین بلا تفریق قانونا تحفظ حاصل 
شیر کوسوم کیہ دی شکلم تفریق یا تفریق کوریکو ترغیب دیکو صورتم ہیہ چارکوسلو 
اعلانیہ تفریقو خلافم سفانتیں برابر حق دیونو بیتی شیر 

دفعہ 8 

پیہ اعلانیم دیرو بنیادی حقان خلاف ورزیو صورتم بر ایوالیوتین بیم حق حاصل شیر 
کی ملکهو بااختیار قومی عدالتم بی تان حقو گانیکو بچین کوشش کوئے۔ تان 
مدعو عدالتو پروشتم لا کهوش ۔ 

دفعہ 9 

کوس دی صرف حاکمو یا باچهائی حکمو سورا بندی» نظربند یا علاقاری داژونو 


- Any 


دفعہ 10 

بر ایوالیوتین بیم برابر حق حاصل شیر کی بتو حقو تعینو کوریکو(حقوق وفرائص کا 
تعین) وا کوس سورا کیہ الزام گیکو صورتم آزاد غیر جانب دار عدالتم بی تان حقو 
دفاعو کوثر . 

دفعم 11 

1- کوس سورا دی فوجداری قانو تحتم الزام گیکو صورتہ ہتے وختم پت ای GA‏ 
بر گناہ تصور کورونو بو کی کیہ وت کی ای بااختیار عدالتم بوروتین تان ہے 
گنابیو ثابت کوریکو بچین پورا وخت دیونو نو ہوئے وا ثبوتان سورا بورو مجرم ثابت 
کورونو نوبوش ۔ 

2- کوس دی ہتے کورمو سورا سزا دیونو نوبوئے کی بتم کورمو کوریکو (ارتکاب) 
وختم بین القوامی یا ملکی قانونو مطابقم بو قابل سزا جرم تصور کورونو نوباژ اوشوش ۔ 
دفعم 12 

کیہ نفریو دی ذاتی یا (نجی زندگیوخانگی زندگیو)ء دورومعاملی خطوکتابتم» وا 
بتو کورمم بر جا مداخلت نوکوریکو حقو دویان.» ای نفریو شہرتو داغ دار کورونو 


نوبوثر » قانون بر انسانوتین بش کورماری تخفظ دویان۔ 


دفعہ 13 

1- قانونو مطابقہ ہر ای انسانوتین حق حاصل شیر کی ہسے تان مرضیو مطابقہ بش 
ہائی بیکو (حرکت کوریکو) ہوئے وا تان مرضیہ کورا بال بیکو ہوئے۔ 

2 ہر ای نفریوتین ہیہ حق حاصل شیر کی تان ملکھو پیخھی بیکو ہوئے وا کیہ 
وت دی اچهی تان ملکھو تین کی ہائے گیکو ہوئے 

دفعہ 14 

1- ہر ایوالیوتین ہیہ حق حاصل شیر کی ہسے تان سورو تکلیفار (جانب دار عدالتی 
سزار) بچ Sus‏ بچین خور ملکم حال بیکو بچین درخواست کوش » اجازت بیکو 
صورق. بتیغار فائده امت 

2 بیم حقو بش عدالتی سزان خلافم استعمال کورین نوبوئے کی بیت غیر سیاسی 
وا بش کورمان وجہین دیونو بیتی شیر کی بیس چارکوسلو اوصولان دی SIE‏ 
ورزی جوشونو -oky‏ 

دفعم 15 

1- بر نفریوتین کیہ ملکهو شهریت گانیکو/قومیتو (نیشنلٹی) حق حاصل شیر۔ 

2- حاکمو یا باچهو حکمو سورا کوس قومیتار/شمریتار انکار کورونو نوبوش یا کوس 


شہریتو تبدیل کوریکار محروم کورونو بوش - 


دفعہ 16 

1- عاقل بالغ عورتانان اوچے موشانان سورا مذیبی ذاتو یا قومیتو کیہ دی قسمہ 
پابندی نوبوئے ببیتانتین برابر حق حاصل شیر کی بیت تان خواہشو سورا شادی 
کوری؛تانچیتہ تنتین دور اباد کونیء شادیو معاملہءوا خانگی زنداگیہ وا طلاقو معاملہ 
موشو اوچے عورتوتین برابر حق حاصل شیر۔ 

2- نکاه موشو اوچے عورتو رضامندیو سورا ہوئے 

3- خاندان معاشرو فطری وا بنیادی حصہ (اکائی) شیر بوتین تحفظ دیک حکومتو 
اوچے معاشرو مشترکہ ذمہ داری شیر۔ 

دفعہ 17 

1- بر انسانوتین غیڑی وا کوسوم ای بیتی جائداد ساؤزیکو حق حاصل 

2- کیہ انسانو دی زبردستی بتو حقار محروم کورونو نو ہوئے۔ 

دفعہ 18 

کیہ انسانوتین دی تان لو دیکوء ضمیرو آزادیو وا مذیبو پورا حق حاصل شیر- بمی 
حقان موژی عقیدو یا مذبب تبدیل کوریکی غیژی یا کوسو ایبیتی تان عقیدو تبلیغ 
کوریکوء‌تان عقیدو اظہارو .وا مذہبی رسوماتان سورا عمل کوریکو دی شامل کورونو 


بیتی شیر 


دفعہ 19 

بر نفریوتین رائے قائم کوریکو وا تان gh‏ اظہارو کوریکو حق حاصل شیر؛ہمی 
حقان موژی ہیہ لودی شامل شیر کی ای انسان ملکار نیشی (کیہ ذریعہ دی) 
معلومات حاصل کوریکوبوئےء رائے قائم کوری وا ہتے رایو اظہارو کوریکو دی ای 
انسانوتین حق حاصل شیر۔ 

دفعہ 20 

1- بر ای نفریوتین پرامن طریقہ ایوال ایوالیو سوم ملاؤ بیکو؛ وا تنظیم ساؤزیکو آزادی 
حاصل شیر 

2- کوس دی مجبور کوری کیہ تنظیمو ممبر ساؤزینو نوبوش - 

دفعہ 21 

1- ہر ای نفریو تان ملکھو حکومتم براه راست یا آزادیو سورا منتخب بیرو نمائندو 
ذریعہ حصہ گانیکو حق حاصل شیر۔ 

2- بر نفریوتین تان ملکھا سرکاری نوکری گانیکو حق حاصل شیر 

3- رویان مرضی حکومت یا اقتدار گانیکو بچین ضروری جوشونو ہوئےءوا وخت 
وختہ آزاد انتخابو ذریعہ رویان سار رائے گانونو بوش وا پیہ انتخاب برابریو سطحہ وا 


خفیہ وولو ذریعہ ہوئے۔ 


دفعہ 22 

معاشرو ای فرد بیکو حیئیتہ بر ای ممبروتین تحفظ حاصل شیر وا پیہ حق دی کی 
بیس ملکو نظام اوچے وسائلان پروشٹہ لاکهی قومی وا بین القوامی تعاونو سورا آزاد 
اقتصادی معاشراتی وا ثقافتی حقان حاصل کوش کی بیت بو عزتو اوچر وقار وا بو 
شخصیتو آزادانم ترقیو بچین لازم شینی ۔ 

دفعم 23 

1- بر کوستین ملازمت کوریکو .تان چیتم پیشم اختیار کوریکو› کورمو ژاغم موافق 
حالتو. معقول شرائطو سورا روزگارو وا بے روزگاریار تحفظو حق حاصل شیر. 

2- برایوالیوتین کیہ دی قسمو تفریقار غیر ای قسمہ (کوستے کم یا کوستے زیاد G‏ 
کورمو ای برابرا معاوضو حق حاصل - 

3- بر ای نفریوتین کاکی کوروم کویان معقول معاوضو حق حاصل شیر کی بتو سور 
ہسے تان وا بتو خاندان عزتو سورا زندگی تیرینی. ضرورت کی پورپتائے معاشراتی 
تحفظو طریقہ کارو ذریعم ہے معاوضہ اضافہ کوریکو بش باش - 

4 ہر ای نفریوتین تان حقو تحفظو بچین تجارتی تنظیم ساژزیکو یا کیہ تجارتی 


تنظیمم شامل بیکو حق حاصل شیر 


دفعہ 24 

بر ای نفریوتین آرام کوریکو حق حاصل شیر گهنتان مقدارا تنخواه کورمو موژی 
چٹھی ( پیسو سوم جوستہ چثهی) دی شامل شینی - 

دفعہ 25 

1- بر ای نفریو تان اوچر خاندانو بچین صحتو مناسب معیار زندگیوں خوراکم» 
زاپ» حال بیکو ژااغو» صحتو خیالو لا کهیکو خور معاشرو ضروریاتان پورا کوریکو 
وامعاشراتی مراغات شامل شینی-بیروزگاری»لبازی» معذوری زاروئی وا بر بتم حالت 
کی ہیس بتو واسار نیشی شیر بتو خلافہ تحفظو حق حاصل شیر 

«s -2‏ (اژیرو ازیلی) وا نان خصوصی توجہ وا امدادو مستحق اسونی ۔ہتے BA‏ 
کہ بسے شادیار پروشٹی پیدا بیتی اسورا کی ہسے شادی کوریکار اچی پیدا بیتی 
اسور کهاژانتین معاشره ای قسمم تحفظ دیونو بیتی شیر 

دفعہ 26 

1- بر ای نفریوتین سبق ریکو حق حاصل شیر. مفت تعلیم کم ازکم شروعو وا 
نیادی تعلیم مفت ہوئےء ابتدائی تعلیم لازمی Coe‏ فبی وا تکنیکی تعلیم حاصل 
کوریکو انتظامو کورونو بوئےء قابلیتو بنیادا اغلی تعلیم حاصل کوریکو بر کوستین 
مساوی طورا ممکن ساؤزونو بوش ۔ 


2- تعلیمو مقصد انسانی زندگیو بہتری شیر وا تعلیم انسانی حقوقو سورا عمل 
کوریکو وا ایوال ایوالیو عزتو اوچے احترامو کوریکہ مدد گار ہوئے› تعلیم تمام قومان 
مذہبی وا نسلی گروبان موژی ایوال ایوالیو بوش کوریکو› برداشتو وا احترامو ذریعہ 
ساؤزیویان وا بیغار پروشٹی بی دنیا امنو برقرار لاکھیکہ اقوام عالمو مددگار -oky‏ 

3- نان تاتانتین بیم حق شیر کی ہیت تان اژیلیان بارا Led‏ کورونی کہ بیتانیتن کیہ 
قسمہ تعلیم دیونو بوش ۔ 

دفعہ 27 

1- بر کوستین قومو ثقافتی زندگیہ آزادیو سورا حصہ گانیکی ادباری فائدہ حاصل 
کوریکو سائنسی ترقیہ وا بیغار فائدہ گانیکو حق حاصل شیر 

2 ہر کوستین ہیہ حق حاصل شیر کی ہتو مادی مفادو حفاظتو کورونو Ab‏ کی 
ہیس ہو سائنسی علمی یا ادبی تصنیفو سورا ہوتین حاصل بویان- 

دفعہ 28 

بر ای نفریوتین بین القوامی نظاما شامل بیکو حق حاصل شیر وا پیم اغلانیہ کیہ دی 
حقان لوژ دیونو بیتی شینی بیت ہر ای شہریوتین حاصل شینی ۔ 

دفعہ 29 

1- ہر ای نفریو سورا معاشرو حق شیر » کوریکو کی معاشره حال بیتی ای انسانو 


نشونما ممکن شیر 


2- تان حقو اوچے آزادیار فائده اوسنیکو بچین انسان ہتےحدودان پابند Ay‏ کھیوکہ 
خوران آزادیو وا حقان تسلیم کوریکو وا بتر احترامو بچین یا جمہوری نظامہ اخلاق» 
امن عامو وا عام فلاح بہبودو مناسب لوازماتان پورا کوریکو بچین قانونی طورا لاگو 
کورونو بیتی شینی۔ 

3- ہمی آزادیان کیہ صورتہ دی اقوام متحدو قانونو اوچے اوصولان خلافہ استعمال 
کورونو نو بوش - 

دفعہ 30 

ہیہ اغلانیہ شیرو لوان کیہ بش مطلب گانین نو ہوئے کی بسے کیہ ملکو» کیہ 
قومو یا موشو بچین بش جواز پیدا کوئے کی بسے ہیہ اغلانیم شیرو نکاتان خلافہ 
ہوئے۔ یہ اغلانیہ دیرو نکاتان مطلب بش گانونو بوش ELS‏ کی بیم ڈکلیریشنہ تشریج 


کورونو بیتی شیر 

غیخیقار 

glk,‏ حقار 
ass‏ 
خیخیقا حفاظتو بارا عا 5 


خیخیقان gle‏ حفاظتو بچین عالمی قانون 


pe‏ فان bb‏ اغات ارک رن Laos‏ 203/20 1950ء 
اولانو بارا زیر غور ہائے .بر بنیادا چارکوسل بیشیر جوش سال اچہ ۱۹۸۹ء پیہ 
فان ea ed ee‏ اون کب اسان مر TOU sata‏ 2 2ض ات 
بیتی عملہ ہائے۔ پیم قانونو جنرل اسمبلیہ پاس کوریکو مطلب ہیہ اوشوئے کی دنیار 
ہر قسمو ناانصافی ختم بانی وا ہر ایوالیوتین برابری اوچے انصافو حقو دیونو بائے 
۔دنیا گیرو کیہ حیقو سوم دی قومیتی علاقو اوچے مذہبو بنیادا ناانصافی نوبوش - 
څیخیقان بچین ہیہ قانونو ساؤزیکو ضرورت ہے بچین پوریتائے کی Wo‏ حیخیقان 
سوم ہو قسمہ ناانصافی بونیان۔ کورا مذہیو بنیاداء کورا قومیتو وا کورا علاقو بنیادا ہیہ 
up‏ سور عمل gags‏ صوزتو بی کا اتصانی. کس lys AIS SEY Ken Be‏ 
خیخیقان سوم شوم سلوک بویانءجسمانی طورا وا ذبنی کوفت دیونوبویان Olin‏ 
پریشان کورونو بوپان بیم قسمم زیادتیار خیخیقان محفوظ کوریکو بچین ہیہ قانون 
ساؤز بیتی شیر. بیم قانونا خیخیقان بہبودیو بچین حکومتانء اداران وا نان تتان پابند 
کورونو بیتی شیر کی بیت کیہ قسمم دی حیخیقان بچین دوناوا وا oly‏ زندگیو بارا 
منصوبہ ساژزیاوا ہیتان رایوتین ابمیت دونی ۔ہیتان سار بشار گانیکار غیر کیہ دی 


اشناریو بیتان سورا لاگو نوکونی- بیم معابدو تحتم ای حیقو بچین صحتو تعلیمو وا 


جم ماحولو صمانتو دیونو بیتی شیر کی ای شیق بہتر ماحولہ پرورش بیتی معاشرو 
بچین ای بمترشهری ساوز بو ۔ ای خور شیلی لو ay‏ معابده بش شامل کورونو 
بیتی شیر کی دولت مند ملک غریب ملکهانتین خیخیقانتین سہولت دیکو بچین 


مدد کونی ہے قسما دنیو روئے ای بیتی دنیو خیخیقان بچین معاشرو شیلی ساژزینی - 


ny‏ معابدو نکات شقوار موی دیتی شینی 


دفعہ 1 

پیہ اعلانیو مطابقہ جوش اوشث سالاری کم عمرو ہر ای نفریوتین بیم حق حاص 
بوش - 

دفعم 2 

ہیہ معابدو اصول بغیر کیہ تفریق رنگ و نسل .مذبب» جنسقابلیت خاندانی 
پس منظر وا علاقائی تعلق سفوسورا ای قسمہ لاگو شینی - 

دفعم 3 

خیخیقان بارا بر ای کورمو فیصلو کوراوا سفوسار پروشتی olin‏ مفادو خیالو 

لا کهونو بوش - 

دفعہ 4 

حکومت خیخیقان حقان پورا کوریکو بچین تان حتی الوسم کوششو کوش - 
دفعم 5 

بحکومت نان تتان حقان اوچر بیتان ذمم داریانتین ابمیت دوئے کی ہیتان اژیلی بیتان 


رہنمائیہ وا غیج athe‏ جم پرسکون ماحولا پرورش بیتی تان حقان سار واقف بونی- 


دفعہ 6 

بر ای خیقوتین زنده حال بیکو حق حاصل شیر۔ ہے بچین حکومت ہش اقدام 
کوئے کی ہتے سورا حیق شیلی ماحولا صحت مند بیتی باردور۔ 

دفعہ 7 

پیہ دی ای حیقو حق شیر کی پیدابیکار اچی تان بتو نامو اوچے قومیتو (حکومتی 
رجسٹرا) نیویشونو بوش» غیقوتین n‏ حق دی حاصل شیر کی ہسے تان نان تتان 
بارا ہوش کوئے وا ممکنہ حتہ پت ہو نان تات بوخیالو لاکھونی۔ 

دفعہ 8 

حکومتو ہیہ ذمہ داری شیر کی بیس ہر ای خیقو شناختو تو ناموء قومیتو وا خاندانی 
تعلقو کیہ دی حالتم حفاظتو کوئے۔دباؤ سورا یا کیہ دی غیر قانونی طریقہ خیقو 
شناختو تبدیل کوریکو نو لاکوئے۔ اگرکی کیہ شکلہ دی خیقو بمی حقان سار 
انکار کورونو ہوئے تھے حکومت بر خیقو مددو بچین میدانہ گوش - 

دفعہ 9 

خیقو تو نان تتان سار زبردستی جدا کورونو نوبوثر صرف 4 صورتم کی بیس ہے 
خیقو تان جم مفادا بو - (منالو طورا بتم خیقو سوم شوم سلوک. یا غلط تربیتو 


صورتہ) ای خیقو نان ols‏ ذمم داریان بارا فیصلہ کوریکو وختم ہے خیقو سار رائے 


گانیک ضروری شیر۔ بر حیقوتین تان نان تتان سوم حال بیکو وا تعلق سوتیکو حق 
حاصل شیر اگرچم ہیس بو بچین کیہ نقصان دیھ کی نو اوشوئے۔ 

دفعہ 10 

یق یا بتو نان تات ای ملکہ ای بیتی حال بیکو بچین کی درخواست ارینی تھے 
حکومت ہے سورا بمدردانم غور کوری شاؤ بر جوابو دوئے۔ اگر ای خیقو نان تات 
جو خور خور ملکہ کی حال باؤ اوشونی ہے خیقوتین بیم حق حاصل بوئے کی 
بوتین کهاژان ob)‏ اوچر Gib‏ پوشیکو اجازت بوش ۔ 

دفعم 11 

حکومت خیخیقان غیرقانونی طورا اوشٹورے ہیتان ملکار بیری الیکار منع کوریکو 
بچین اقدام کوئےء یا کیہ حیقو اچی تان ملکوتین گیکا کیہ مسئلم کی اوشوئے بتو 
دی دودیری کوش ۔ 

دفعم 12 

بر ای خیقوتین کیہ مسئلو بارا تان رایو اظہار کوریکو حق حاصل شیر کی ہیت 


ہو زنده گیو سورا اثرانداز بونیان۔ ہے بارا څیقو رایو احترامو کورونو ہوئے۔ 


دفعہ 13 

ہر ای یقوتین ہیہ حق حاصل شیر کی ہیس آزادیو سورا تان خیالو اظہارو 
کوروئے › کهیو بارا تحقیق کوریکو وا قانونو اندرینی بال بیتی معلومات گانیکو 
ئ0 

دفعہ 14 

بر ای خیقوتین ہیہ حق حاصل شیر کی ہیس کھیوکہ خوشیران/مانیران بتو سورا 
عقیده لاکھوئے وا تان عقیدو سورا عمل کوثر ہے حتی پت کی بیس خور رویان 
آزادیہ مداخلت i‏ نو باؤ اوشوئے - حکومت نان تتان ob‏ اژیلیانتین ہیتان حقان 
بارا slay‏ کوریکو حقو احترامو کوش - 

دفعہ 15 

بر ای خیقوتین بیم حق حاصل شیر کی ہسے خیخیقان جوانانان سوم نیشر 
رژپهونر. وا کیہ گروپہ شامل بو بیم حتی پت کی بیس خور oby‏ حقان پونم 
پولوغ نوباؤ اوشوش - 

دفعہ 16 

بر ای خیقوتین بیم حق حاصل شیر کی بتو ذاتی کورم, مداخلت کورونو نو بوش - 


قانون خیقو خاندانی» ذاتی زندگیو وا تو دورو حفاظتو ضمانتو دویان- 


دفعہ 17 

پر ای خیقوتین میڈیو سار قابل اعتبار معلومات گانیکو حق حاصل شیر۔ ریڈیو 
ٹیلی ویژن وا اخبار خیخیقانتین بیتان ذبنو معیارو مطابقم معلومات مہیا کونی - 
حکومت بت اشناریان سار غیشیقان بچت کوئے کیہ معلوماتان سار پیتانتین نقصان 
توراؤ اوشوش 

دفعم 18 

نان تات حیخیقان پرورشا ایوال ایوالیو سوم مدد کونی وا بربتم اشناریوتین ابمیت 
دونی ELS‏ کی بیتان بچین جم اوشوش.حکومت بیتانتین سہولت میسر کوریکو 
بچین نان تاتان مددو کوئے خاص کوری کیہ حیخیقان نان تات کی (ملازم پیشم) 
کوروم غار اوشونی - 

دفعم 19 

حکومت غیخیقان سوم شوم سلوکاری شوم لواری وا شوم راویاری کی بسم نان 
ol‏ وشکیاری اوشویاکی یا ہتے رویان وشکیاری کا کی ہیتان پرورشو کونیان تان 


واسو مطابقم بچ کوریکو کوششو کوئے .(شوم سلوک دیش لو» جبری مشقت ) 


دفعہ 20 

کیہ حیقو کی تو خاندانو وشکیاری پرورش نو باؤ اوشوئے ۔ حکومتو ذمہ داری شیر 
کی ہے سورا قدم گانیر وا ہیہ خیالو لاکھوئے کی کیہ روئے ہو پرورشو کورونیان 
ہیت ہے خیقو ثقافتو اوچے مذہبو خیالو لاکھونی 

دفعہ 21 

کیہ حیقو کاکی حالیتائےء سفوسار نست ہے خیقو مفادو لوڑونو بو .حالیرو څیق 
ہے ملکا ازی اسورا کی خور ملکا کھاڑ صورتہ بیتان حقان ای قسمہ خیالو لاکھونو 
بو ۔ 

دفعم 22 

خیق مہاجر اسور یا کیہ ملکها oly‏ مشکیران» بتوتین دی بش تان حق حاصل شیر 
کیچہ کی بر ملکها اژیرو خیقوتین. حکومت مباجر خیخیقان تان نان تتان سوم 
تاریکو کوششو کوئے۔اگر بیم ممکن نوہوئےتھے حکومت بر خیقو حفاظتو کوش - 
دفعم 23 

معذور خیقوتین دی شئیلی زندگی تیریکو حق حاصل شیر ہے خیقو آزادیوه عزتو 
اوچر وقارو پورا خیالو لا کهونو بو .حکومت معذور غیخیقان مددو بچین ممکنہ 


حتہ پت کوشش کوش ۔ 


دفعہ 24 

بر ای خیقوتین جم صحتو حق حاصل شیر۔ حکومت بر ای حیقو صحتو خیالو 
لاکھی سفار اوغء جم شاپیک:شیلی ماحول مہیا کوئ کی ای GE‏ جم 
ماحولاحال بیتی صحت مند ہوئے۔ دولت مند ملک صحتو بہترکوریکہ غریب 
ملکان مددو کونی۔ 

دفعہ 25 

اگر کیہ حیقوکی دورار دودیری حالینو ہوئے (مثالو طورا ہسپتالء قیدا)تھے ہتوتین 
ڈاکٹرو سہولت وا بتو صحتو اوچے زندگیو مکمل خیالو لاکھیکو پورا حق حاصل 
بوش - 

دفعم 26 

حکومت ضرورت Jua‏ غیخیقان خاندانوتین اضافی امداد(رقم) AS‏ - 

دفعم 27 

برخیقوتین بیم حق حاصل شیر کی ہتو ذبنی»معاشراتی وا جسمانی ہر ای اشناری 
بتو ضرورتو مطابقم پورا بونی- ELS‏ کی ای انسانو شئیلی زندگی 

(صحت. سکول خوراک) تیریکامدد گار بونیان. حکومت بمی سمولاتان مہیا 


دفعہ 28 

ہر ای څیقوتین تعلیم حاصل کوریکو حق حاصل شیر۔بنیادی تعلیم (پرائمیری 
تعلیم) مکمل مفت ہوئے۔ سکنڈری تعلیمو سہولت ہر ای غیقوتین میسر 
بیلیک۔ سکولو ضابطہ اخلاقا غیخیقان عزتو اوچے خودیو خیالو لاکھونو ہوئے۔ 
دنیو ترقی یافتہ ملک تعلیمو بلینجیکا کم ترقی یافتہ ملکان مددو کونی۔ 

دفعہ 29 

تعلیم ای حیقو شخصیاتوقابلیتو وا صلاحیتان زیادیر۔ تعلیم غیقو انسانانان حقو 
بوش کوریکو حوصلہ افزائیو کوئے وا نان تتان عزتی تان وا خور رویان ثقافتو وا 
ob‏ ماحولو وا تان حقو بوش کوریکو قابلہ کوئے۔ 

دفعہ 30 

بر ای غیقوتین تان زبانو جهیجهیکو زبانہ لودیکو؛ واتان مذہبو روایاتان چھیچھیکو 
حق تحاضل geh‏ ہے ملکہ اکثریتہ اسیتانیا کی کم تعدادا اسیتانی. 

دفعہ 31 

بر ای خیقوتین آرام کوریکو .خوشانیو»|شتوکو»روایتی وا ثقافتی سرگرمیہ حصہ گانیکو 


می حاصل ges‏ 


دفعہ 32 

حکومت خیخیقان بر بتم کورماری حفاظت کوئے؛ ES‏ کی حیخیقان صحتو 
اوچے تعلیم حاصل کوریکو بچین نقصاندہ شینی- 

دفعہ 33 

حکومت خڅیخیقان غیر قانونی طورا منشیات استعمال کوریکارحفاظتو کوئے۔ 
دفعہ 34 

حکومت غیخیقانتین جنسی تشددار تحفظ دوئے۔ 

دفعہ 35 

حکومت پیہ لوژ یقینی ساؤزیر کی حیخیقان اغوا وا بیزیمونو نو بوش - 

دفعہ 36 

حکومت کیہ دی قسمو بش کورماری حیخیقانتین تحفظ دیار کی ہتے وجہین 
دیتی خیخیقان سوم زیادتی -oby‏ 

دفعہ 37 

خیقو کیہ دی قسمم تشدد.ظلم وا سا دیونو نوبور ۔صرف A‏ وختم خیقوبندی 
کورونو بو کی خور کیہ کنجانش کی نو بہچی اوشوئے؛ بیس دی پهوک 
وختوبچین بو ۔ بندی VAR‏ لیلوئان نسی A‏ کورونو نو بوثر » خیقوتین OU‏ 
خاندانو سوم تعلق لا کهیکو حق حاصل بوش ۔ 


دفعہ 38 

حکومت ژانگا متاثر بیرو څیخیقان حقان حفاظتو بچین انتہائی قدم اوسنیر۔ جوش 
پونج سالار کم عمرو حیخیقان ژانگا حصہ گانیکار وا ہیتان فوجہ ملازم بیکار منع 
و 

دفعہ 39 

ہتے خیخیق کوس کی نظراندازکورونو بیتی شیرءظلممشقت یا کیہ قسمہ شومی 
بیتی شیر وا کاکی ژانگار متاثر بیتی اسونی بیتان بحالیو بچین حکومتی سطحہ 
خاص کوشش بو کوریکو کی ہے خیخیقان عزت اوچےوقاراچی بحال ہوئے۔ 
دفعہ 40 

ملزم څیقو یا مجرم خیقوسوم قانونی طورا شنیلی اندازه سلوک کورونو ہوئے۔ بتوتین 
وکیل کوریکو حقو دیونو بوئے وا آزاد عدلیا ہو عمرو اوچے حالتو مطابقم تان موقفو 
پیش کوریکو موقعو دیونو بوثر ‏ خیقو ذاتی زندگیو ہر وقت خیالو لاکھونو ہوئے۔ 
دفعہ 41 

کیہ ملکو قانون خیخیقان حقو ہیہ معاہدہ دیرو لوان سار جم خیالو لاکھویان ہتے 
ملکو قوانینان بحال لاکھونو ہوئے۔ 

دفعہ 42 


بر ای حکومتو سورا ہیہ لازم شیر کہ ہمی اصولان څیخیقان اوچے لیلوٹان ذہن 


Proclaimed by General Assembly Resolution 1386(XIV) of 20 November 1959. This was the 
basis of the Convention of the Rights of the Child adopted by the UN General Assembly 30 
years later 20 November 1989. The Convention on the Rights of the Child was entered into 
force on 2 September 1990 


Khowar Translation by Farid Ahmad Raza, President MIER Organization Chitral. 


